google/wiki40b huggingface dataset:
Roe mot Wade

Roe mot Wade (engelsk: Roe v. Wade) er en domsavsigelse (410 U.S. 113 ) fra USAs høyesterett den 22. januar 1973, som i praksis legaliserte abort i USA. Domsslutningen gjaldt en ankesak fra Texas hvor en angivelig voldtatt kvinne – Jane Roe (anonymisert navn for Norma L. McCorvey) – gikk til rettssak i delstaten fordi hun var nektet abort. Statsadvokat var Henry Wade, som tapte sin første sak gjennom Roe mot Wade.

1980-årene

Undersøkelser foretatt av Gallup gjennom 1980-tallet viste at andelen amerikanere som mente at abort burde være lovlig lå på mellom 21 og 29 %, mens andelen som mente den bare burde være lovlig under viss omstendigheter lå på mellom 50 og 58 %. Undersøkelsene viste videre at andelen som var imot abort under en hver omstendighet lå på mellom 2 og 5 %.
En annen Gallup-undersøkelse fra 1989 viste at 31 % mente at høyesterettsdommen fra 1973 burde forkastes, mens 58 % mente den burde bestå.

2017

En undersøkelse foretatt av Pew Research Center i 2017 viste at 57 % av amerikanerne mente at abort burde være lovlig, mens 40 % mente det burde være ulovlig i de fleste tilfeller. Tilsvarende undersøkelser har blitt foretatt nesten årlig av Pew siden 1995 og viser små endringer i holdningene.
Undersøkelsen fra 2017 viste videre at det var i gruppen ikke-religiøse hvor man fant den største andelen som støttet fri abort (80 %). Støtten var også forholdsvis stor hos de som definerer seg som hvite protestantiske kristne (67 %), mens motstanden var klart størst hos den gruppen som definerte seg som hvite evangeliske kristne. Her var 70 % imot fri abort. 
Når det gjelder politisk tilhørighet viste undersøkelsen at retten til fri abort hadde flest tilhengere hos dem som identifiserte seg som demokrater (75 %) og minst hos dem som identifiserte seg som republikanere (36 %). Støtten var på 60 % hos dem som definerte seg som politisk uavhengige.
Undersøkelsen viste at det var forholdsvis liten forskjell mellom kjønnene. 59 % av kvinnene støttet fri abort, mens andelen støtte fra menn var på 55 %.
Undersøkelsen viste at yngre mennesker var noe mer liberal i abortspørsmålet enn de eldre. 65 % av de mellom 18 og 29 støttet retten til fri abort, mens tilsvarende tall for de over 65 år var 53 %.
Videre viste undersøkelsen at svarte hadde den største andelen tilhengere (62 %), tett fulgt av hvite (58 %), mens den latinske gruppen var delt på midten.
Undersøkelsen viste også at en betydelig større andel av de med høy utdannelse var for fri abort (69 %), mens de med fullført High School var delt på midten.
Benzidin

Benzidin er trivialnavnet for 4,4'-diaminobifenyl, et karsinogent aromatisk amin som er anvendt som en del av en test for cyanid og også i syntese av fargestoffer. Den har vært forbundet med blærekreft og bukspyttkjertelkreft.
I tillegg til benzidin er enkelte andre aromatisk amin som 2-aminonaftalen trukket tilbake fra bruk i nesten alle industrier fordi de er så karsinogene.
Tidligere ble benzidin brukt i en test for blod, men dette er for en stor del erstattet med tester med fenolftalein / hydrogenperoksid og luminol. Et enzym i blod får benzidinet til å oksideres til et polymer som er blåfarget. Testen for cyanid anvender tilsvarende kjemi for å gi blåfargen.
Benzidin er et kjent karsinogen.
Thamshavn

Thamshavn (også Thamshamn og Tamshamn) er et sted i Orkdal, nord for Orkanger. Stedet har havn, og her ligger bedriften Elkem Thamshavn, som fra 1908 til 1974 var endestasjon på Thamshavnbanen. Stedet ligger ved E39.

Historikk

Stedet oppsto i 1867 da industrimannen Wilhelm Thams opprettet et sagbruk på det området som nå er oppkalt etter ham. Sønnen Marentius Thams kjøpte sammen med sin sønn Christian Thams gruvene ved Løkken Verk i 1904 og besluttet å bygge en jernbane fra gruven til Thamshavn for å eksportere pyritt til Mellom-Europa med skip. Samtidig begynte dampskipet DS «Orkla» å gå i fast rute mellom Thamshavn og Trondheim.
I 1931 opprettet Orkla gruveselskap smelteverket Orkla Metall. (i dag Elkem Thamshavn) for å fremstille svovel og kobber av pyritten. I andre verdenskrig var Thamshavn ett av målene for sabotasjeaksjoner. I dag er gruven nedlagt, jernbanelinjen er museumsjernbane, men havn og smelteverk er fremdeles i drift. Per 2016 produseres metallurgisk silisium og mikrosilika.
Calamispa

Utseende

En nokså liten (5,5 millimeter), avlang, ganske flat, blanke, gulbrun til oransje bladbille, dekkvingene med et bredt, fiolett-svart tverrbånd noe bak midten. Antennene er litt lengre enn hode + pronotum med 11 ledd, ganske tynne. Hodet har en pigg mellom antennefestene. Pronotum er rektangulært, dekkvingene nokså lange og nesten jevnbrede, med 8 rader av grove punkter (tallet øker bakover), uten opphøyde lengderibber. Beina er temmelig korte.

Levevis

Både larver og voksne lever på planter og eter fra dem. Denne arten lever på slekten Calamus i myrkonglefamilien.

Utbredelse

Arten er endemiske for Salomonøyene.
Kjønnsorgan

Dyrs kjønnsorganer

Hos dyr er disse organene oftest utformet ulikt hos hanner og hunner, ofte slik at overføring av spermier fra hannen til hunnen skjer ved at hannens reproduksjonsorgan føres inn i hunnens reproduksjonsorgan, hvoretter spermiene deponeres inne i hunnen. De fleste dyr som har indre befruktning, har ytre kjønnsorganer, men ikke alle; hos majoriteten av fugler skjer forplantningen ved at spermier overføres fra hannens kloakkåpning til hunnens kloakkåpning.

Pattedyrs kjønnsorganer

Forplantningsorganer består hos hunner av pattedyr av tre hoveddeler: 1) eggstokker (ovarier) som danner egg, 2) livmor (uterus) der forsterutviklingen foregår og 3) skjede (vagina) som er et mottaksapparat for spermier. Hos hanner av pattedyr består forplantningsorganene oftest hovedsakelig av 1) to testikler som produserer spermier, 2) prostata som produserer sædvæske og 3) penis som fungerer som leveringsapparat for spermier.
Kjønnsorganene brukes også til urinering. Hos hannindivider tjener åpningen på penis til både sæduttømming og urinering, mens hunnindivider har en særskilt urinåpning som befinner seg mellom klitoris og vagina.

Kjønnsorganer hos insekter

Hos insekter heter hannens forplantningsorgan aedeagus.
Mobiado

Mobiado er en canadisk leverandør av mobiltelefoner i luksus-segmentet. Selskapet og merket Mobiado eies av Bonac Innovation, og ble lansert i 2004.
Deres første mobiltelefon var Professional. Da den ble lansert i 2004 var det den første mobiltelefonen som var produsert med CNC-styrte maskiner. Denne kom i nye versjoner i 2005, med nye materialer og oppgradert teknologi.
I 2007 lanserte de serien Luminoso, med 3G-teknologi, aluminiumsramme og safir-glass.
Svasaṃvedana

Svasaṃvedana eller Svasaṃvitti (sanskrit) er i buddhistisk filosofi et begrep som refererer til bevissthetens selvrefleksive natur. Begrepet ble introdusert av den indiske filosofen Dignāga (480-540) og er et viktig begrep innenfor indisk mahayanatenkning og i tibetansk buddhisme. Begrepet blir ofte oversatt med appersepsjon.
Absolute Music 36

Absolute Music 36 er det 36. samlealbumet i den norske Absolute Music-serien og ble utgitt i 2001.
Kvæfjorden

Kvæfjorden (nordsamisk: Giehtavuotna) er en fjord i Kvæfjord kommune i Troms. Den er 17 km lang, og går i sørøstlig retning, fra innløpet mellom Gavlen på Gapøya i vest og Bremnes i øst, inn til bygda Straumen innerst i fjorden. Fra Straumen, som er et smalt sund med tidevannsstrøm, går en fjordarm med brakkvann, Straumsbotn, videre mot sørøst.
Fjorden er en forlengelse av havarmen Andfjorden mellom Andøya og Senja. Der Andfjorden går over i Kvæfjorden, Toppsundet og Kasfjorden, mellom Kinnaksla og Grøtavær er den 14 km bred, og smalner deretter av. Fjorden begynner her i sørlig retning, men svinger så mot sørøst mellom Røkenes og Elde.
Vest for Gapøya går Godfjorden sørover. Ytterst på østsida av fjorden ligger bygda Bremnes, og noe lenger inn ligger Utstrand. Vest for Kveøya går Gullesfjorden mot sør og langt innover Hinnøya, mens Kvæfjorden snur mot sørøst og går inn mellom Kveøya og Hinnøya, hvor den kalles Bygdesundet. På Hinnøysida ligger tettstedet Borkenes, som er Kvæfjords kommunesenter.
Kveøya har veiforbindelse med Hinnøya med Fv 105, som krysser Kvæfjorden i sjøfyllinger og bro fra sørspissen av Kveøya. Fv1 går langs nordøstsida av Kvæfjorden, mens Riksvei 83 og 849Fylkesvei 849 går langs den indre delen av fjorden.
Keiser Menelik IIs orden

Keiser Menelik IIs orden er en etiopisk orden innført i 1924. Den kalles også Ordenen Etiopias løve eller Ordenen Judas løve. Ordenen ble tildelt som statsorden så lenge Etiopia var et monarki.

Bakgrunn og utvikling

Keiser Menelik IIs orden ble innstiftet i 1924 av regent Ras Tafari Makonnen, den senere keiser Haile Selassie I av Etiopia, i keiserinne Zewditu I av Etiopias regjeringstid. På bakgrunn av motivet i ordenstegnet, Judas korsbærende løve, kalles ordenen også Ordenen Etiopias løve eller Ordenen Judas løve.
Den var etiopisk statsorden så lenge landet var et monarki. Etter keiserens fall i 1974 tildeles ordenen som en husorden innen det etiopiske keiserlige hus. I 1996 etablerte keiserhusets kronråd Ordenen Etiopias løve som en separat orden.

Insignier

Ordenstegnet for Keiser Menelik IIs orden består av et kors med runde, utbøyde korsarmer. Korset er rødt med grønne kanter. Midtmedaljongen har Judas løve, en korsbærende løve, som motiv, et symbol som i keisertiden også var å finne i Etiopias flagg og riksvåpen. Løven er i gull mot grønn emalje og er omgitt av en rødemaljert bord med en innskrift i ge'ez-alfabetet som betyr «Judastammens løve har erobret». Ordenstegnet er opphengt i båndet i et ledd utformet som en etiopisk keiserkrone.
Ordensstjernen er åtte grupper av spisser og åtte grupper av stråler. Den er i gull. I midten bærer den ordenstegnet, som her er kronet med en keiserlig krone.
Ordensbåndet er gult med kantstriper i grønt, gult og rødt. Dette er fargene fra Etiopias flagg.

Tildeling

Det var satt begrensninger på antallet samtidige ordensinnehavere i de tre øverste gradene. Antallet storkors var satt til 35, antallet storoffiserer til 45 og antallet kommandører til 55. Det kunne utnevnes et ubegrenset antall offiserer og medlemmer. De øvre grader av Keiser Menelik IIs orden ble i begrenset omfang tildelt høyere etiopiske militære samt statstjenestemenn og var den høyeste orden disse kunne regne med å bli tildelt.
Ordenen kunne også tildeles utlendinger.
Emerald Hill (Harare)

Emerald Hill er en forstad nordvest i Harare i Zimbabwe. Forstaden kalles Emerald Hill enten på grunn av åsens farge, som kommer av de høye antallet trær, eller på grunn av forbindelser til Irland: mange gater i forstaden har irske navn.
På åsen i de sentrale delene av forstaden ligger en skole for døve samt et barnehjem. I Emerald Hill finner man også St John's High School og Gateway Primary School.
Emerald Hill var opprinnelig en del av Avondale og ble innlemet i Harare i 1934. Det nordvestlige hjørnet av Emerald Hill, kjent som «New Emerald Hill», var opprinnelig en del av Marlborough og ble innlemmet i Harare i 1971, men ble ikke skikkelig bebygget før i 1990-årene.
Hertugdømmet Warszawa

Geografi

Hertugdømmet ble opprettet som en følge av Tilsit-avtalen i 1807. Territoriet til hertugdømmet besto i hovedsak av områdene keiser Napoléon Bonaparte av Frankrike hadde erobret av kongedømmet Preussen under Napoleonskrigene.
Byen Gdańsk (Danzig) fikk en spesiell status, og ble gjort til en fristad under delt polsk og fransk kontroll.
Etter en krig mot Østerrike i 1809 ble også det såkalte Vest-Galicia i det østerrikske kronlandet Galicia og Lodomeria erobret og innlemmet i hertugdømmet.

Politikk

Hertugdømmet Warszawa var formelt ledet av Komisja Rządąca (Regjeringskommisjonen) 15. januar 1807 – 5. oktober 1807 og  Fryderyk August I 17. september 1807 – 21. mai 1815, noe som gjorde at hertugdømmet og kongedømmet Sachsen var i personalunion. Konstitusjonen gav også mye makt til Sejmene.
I praksis var Hertugdømmet Warszawa en fransk protektorat. Den franske ambassadøren hadde alltid siste ordet i viktige saker, og hæren til hertugdømmet sto under kontroll av den lojale bonapartisten Józef Poniatowski.

Oppløsningen av hertugdømmet

Etter Napoleons nederlag ble hertugdømmet oppløst av Wienerkongressen og delt i tre. Det såkalte Storhertugdømmet Poznań ble overtatt av Preussen, Kongresspolen ble underlagt den russiske Tsaren og Kraków ble gjort til en fristad under Østerrike.
Côte Chalonnaise

Côte Chalonnaise Villages

Viner fra følgende kommuner har rett til å sette sitt navn på etiketten. Listen viser antall «climats» innen de enkelte kommuner med premier cru-status. Det franskmenn kaller «climats», er et eget mikroklima - et nøye oppmålt og avgrenset område i vinmarken som innehar spesielle og distinkte egenskaper til forskjell fra andre .
Gunnar Røsbø

Gunnar Røsbø er en tidligere norsk kroppsbygger fra Bergen. Han var aktiv på 1970- og 1980-tallet, og var særlig kjent for de utviklede forarmene sine. Opp gjennom karrieren hans har han konkurrert mot kjente kroppsbyggere som Lee Haney, Mike Mentzer og Paul Grant. Hans største seier var i 1981, da han vant European Amateur Championships - IFBB, HeavyWeight. Han kom på andreplass i World Amateur Championships IFBB Heavyweight, hvor han tapte for Lee Haney.
Hurtigløp på skøyter under Vinter-OL 1932 – 500 meter herrer

Første runde

De 2 første fra hvert heat kvalifiserte seg videre til finalen.
Spodotaenia

Utseende

En nokså stor, avlang, brun trebukk. Hodet, sidestriper på pronotum og et bredt, skrått tverrbånd på dekkvingene er lyst gulaktige fordi det er tett kledt med lyse skjell. Antennene er kortere enn kroppen, pronotum uten pigger på sidene.

Levevis

Som de fleste andre trebukker borer larvene i ved.

Utbredelse

Arten er utbredt i Øst-Afrika.
Agrianome

Utseende

Store (gjerne 40-55 millimeter), kraftige trebukker. Dekkvingene er gjerne nokså lyst gulbrune, forkroppen gjerne noe mørkere. Kjevene er ikke forstørrede. Antennene er forholdsvis tynne og litt kortere enn kroppen. Pronotum er mer eller mindre trapesformet med litt ujevnt tannete ytterkant.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Brukt som mat

De fete larvene av Agrianome fairmairei spises på Ny-Caledonia.

Utbredelse

Gruppen er utbredt i Australia, Ny-Guinea og Ny-Caledonia, også i Indonesia om arten Ulogastra colffsi regnes med.
Svineknoke

Svineknoke er en matrett som er laget av beinet til grisen. 
Retten var en del av tidligere tiders ressurshåndtering, og kunne enten danne basis i en kjøttsupper, serveres som hovedmåltid / tilbehør til raspeballer – eller nytes som snacks. Knoker og labber ble først skåldet for å fjerne mest mulig bust og deretter lagt i saltlake. Knokene måtte dampes eller kokes før bruk.
Rigaudon

Rigaudon (sjeldnere rigodon) er en gammel fransk folke- og selskapsdans.
Opprinnelsen ligger i folkedanser fra 1600-tallets Provence og Languedoc. Det er en ringdans og pardans i en livlig taktart, 2/4, 4/4 eller alla breve med framherskende fjerdedels- og åttendedelsbevegelser, oftest med en fjerdedels opptakt.
Som hoffdans fikk rigaudon innpass i 1600- og 1700-tallets ballett, opera og instrumentale suiter, der den ofte ble plassert mellom sarabanden og giguen. Rigaudon er nært forbundet med bourrée og gavotte.
Ronald 5 – Schlager-minner

Ronald 5 – Schlager-minner er et musikkalbum utgitt av Ronald Holmberg i 1999 på Busk records.
Love the Coopers

Handling

Når fire generasjoner av Cooper-familien samles til jula, kommer en serie med uventede besøkende, og usannsynlige begivenheter snur kvelden fullstendig opp ned. Dette leder dem alle til en overraskende gjenoppdagelse av både familiebånd og juleånden.
Altaj (fjellkjede)

Geologi

Det sibirske Altaj utgjør den nordligste regionen som er påvirket av den tektoniske kollisjonen mellom India og Asia. Massive forkastningssystemer løper gjennom området. Fjellene består hovedsakelig av granitter og metamorfe bergarter.
Tåfjorden

Tåfjorden er en fjord på Tussøya i Tromsø kommune i Troms. Fjorden har innløp mellom Skagneset i nord og Røkneset i sør og strekker seg 2 kilometer østover til bunnen av Stortåfjorden.
Den innerste delen av fjorden kalles Stortåfjorden. Lille Tåfjorden er ei lita vik sør for Stortåfjorden.
James Nicholl

Statistikk

Liverpool
Vestiranske språk

Vestiranske språk er en av to grener av iranske språk (den andre er østiranske språk). Vestiranske språk er dokumentert fra tiden til gammelpersisk (6. århundre f.Kr.) og medisk. Også de middeliranske språkene middelpersisk og partisk, såvel som nyiransk, regnes som vestiranske språk.
Alliansen for et oljefritt Skagerrak

Alliansen for et oljefritt Skagerrak ble dannet av Natur og Ungdom og Miljøpartiet De Grønne våren 2004 i Kristiansand. Målet er å forhindre all form for oljeaktivitet langs Sørlandskysten. Den mest aktuelle saken for Alliansen har vært kamp mot oljevirksomhet i Farsundsbassenget. Pådriverne for alliansen var Hans Petter Horve (MDG) og Reidar Strisland (NU) og Tale Mathilde Østrådal (NU). Alliansen har hatt jevnlige møter, og har etter hvert fått omkring 15 organisasjoner/partier med på laget.
Franz von Schober

Liv og virke

Franz Schobers foreldre var østerrikere, men på den tiden han ble født var faren godsforvalter i Skåne. Da faren døde i 1802, flyttet moren, Katharina Derffel (1762–1833), og de fire barna til Østerrike.
Schober studerte filosofi ved Universitetet i Wien, men fullførte ikke. Han ble venn med Joseph von Spaun, Johann Mayrhofer, Johann Chrysostomus Senn, Leopold Kupelwieser, Franz von Bruchmann, Franz Schubert, Moritz von Schwind, Eduard von Bauernfeld og Ernst von Feuchtersleben.
Franz Schubert og Moritz von Schwinds første biografer, henholdsvis Heinrich Kreißle von Hellborn og Hyacinth Holland, skrev sine biografier i nær kontakt med Schober, og boet etter Schober inneholder viktige kilder til Schubert og Schwinds liv.
Schober skrev en rekke dikt, enkelte er tonesatt av Schubert, deriblant An die Musik, Jägers Liebeslied og librettoen til Schuberts opera Alfonso und Estrella (1821). Også Franz Liszt og andre komponister tonesatte dikt av Schober.
Heterorrhina minettii

Utseende

En middelsstor, avlang, blank, ensfarget grønn eller rødlig gullbasse.

Utbredelse

Arten lever i Thailand og Myanmar.
Juha Peltola

Karriere

Peltola slo gjennom i VM-sammenheng som 22-åring da han sammen med sine lagkamerater tok sølv på stafett under verdensmesterskapet i norske Grimstad i 1997. To år senere, i skotske Inverness i 1999 ble det sølvmedalje både på kortdistansen og stafetten. På kortdistansen var Peltola 23 sekunder bak Jørgen Rostrup som tok gull. To år senere ble han verdensmester i stafett da han sammen med Jani Lakanen, Jarkko Huovila og Janne Salmi tok VM-gull på hjemmebane i Tammerfors i 2001. Peltola gjorde forøvrig et godt mesterskap med 4.-plass på sprint og 5.-plass på kortdistanse.
Juha Peltola ble nummer ti sammenlagt i Verdenscupen i orientering 1998. Han kom på pallen ved to anledninger denne sesongen.
Peltola og hans klubb MS Parma ble nummer seks i orienteringsverdens største klubbstafett, Jukola, i 2007.
Fylkesvei 5222

Fylkesveg 5222 går mellom Hamre og Hummelsund, og mellom Steinsland og Hammaren i Sund kommune.
Traséer: Hamre – Hummelsund 6,2 km, Steinsland – Hammaren 0,5 km.
Frem til 2019 hadde veien betegnelsen Fv200.
Norgesmesterskapet på ski 2016

Norgesmesterskapet på ski 2016 var norgesmesterskapet i de nordiske grenene skihopping, langrenn og kombinert.
Langrennets første del ble arrangert i Tromsø av Kvaløysletta Skilag og Tromsø Skiklubb i perioden 28.–31. januar 2016. Andre del ble arrangert på Beitostølen av Øystre Slidre Idrettslag fra 31. mars til 3. april 2016.
Norgesmesterskapet i hopp stor bakke for menn ble arrangert av Søre Ål Idrettslag i Lysgårdsbakkene på Lillehammer 26. januar 2016. Normalbakkerennet og lagkonkurransen ble vurdert omlagt til plastbakke, men ikke arrangert vinterhalvåret 2015/2016, slik det tradisjonelt har vært. Normalbakkerennet ble arrangert med isspor og plast i Midtstubakken i Oslo 29. oktober, som del av Norgesmesterskapet på ski 2017.
Hopp og kombinert for kvinner ble arrangert 8. mars 2016 av Tolga Idrettslag, på Sætersgård Stadion på Tolga. 
Første del av kombinert-NM for menn ble arrangert av Kollenhopp og Øystre Slidre Idrettslag, med hopprenn i Midtstubakken den 12. november 2015 og langrenn to dager senere på Beitostølen. Andre del med lagsprint ble arrangert 18. og 19. mars 2016 av Molde og Omegn Idrettsforening i Skarbakkene i Molde.

10 km klassisk

Dato: 28. januar
Tid: 10:15
Sted: Storelva skistadion, Tromsø

Sprint fri teknikk

Dato: 29. januar
Tid: 10:15
Sted: Storelva skistadion, Tromsø

15 km skiathlon

Dato: 30. januar
Tid: 10:30
Sted: Storelva skistadion, Tromsø

3 x 5 km stafett

Dato: 31. januar
Tid: 10:30
Sted: Storelva skistadion, Tromsø

Lagsprint klassisk

Dato: 31. mars
Tid: 10:00
Sted: Beitostølen stadion

5 km fri teknikk

Dato: 1. april
Tid: 10:00
Sted: Beitostølen stadion

30 km fri teknikk

Dato: 2. april
Tid: 10:00
Sted: Beitostølen stadion

15 km skiathlon U23

Dato: 30. januar
Tid: 10:30
Sted: Storelva skistadion, Tromsø

Sprint fri teknikk U23

Dato: 29. januar
Tid: 10:00
Sted: Storelva skistadion, Tromsø

10 km klassisk U23

Dato: 28. januar
Tid: 10:15
Sted: Storelva skistadion, Tromsø

15 km klassisk

Dato: 28. januar
Tid: 12:00
Sted: Storelva skistadion, Tromsø

Sprint fri teknikk

Dato: 29. januar
Tid: 10:15
Sted: Storelva skistadion, Tromsø

30 km skiathlon

Dato: 30. januar
Tid: 12:00
Sted: Storelva skistadion, Tromsø

3 x 10 km stafett

Dato: 31. januar
Tid: 12:00
Sted: Storelva skistadion, Tromsø

Lagsprint klassisk

Dato: 31. mars
Tid: 10:00
Sted: Beitostølen stadion

10 km fri teknikk

Dato: 1. april
Tid: 12:00
Sted: Beitostølen stadion

50 km fri teknikk

Dato: 2. april
Tid: 12:30
Sted: Beitostølen stadion

30 km skiathlon U23

Dato: 30. januar
Tid: xx:xx
Sted: Storelva skistadion, Tromsø

Sprint fri teknikk U23

Dato: 29. januar
Tid: xx:xx
Sted: Storelva skistadion, Tromsø

15 km klassisk U23

Dato: 28. januar
Tid: xx:xx
Sted: Storelva skistadion, Tromsø

Liten bakke (K60)

Dato: 8. mars 2016 
Tid: 16:30 
Sted: Tolga

Stor bakke

Dato: 26. januar 2016 
Tid: 18:20 
Sted: Lysgårdsbakkene

5 km Gundersen

Dato: 8. mars 2016
Sted: Tolga

10 km Gundersen

Dato: 12. og 14. november 2015
Sted: Midtstubakken/Beitostølen

5 km Gundersen

Dato: 18. mars 2016
Sted: Molde

Lagsprint

Dato: 19. mars 2016
Sted: Molde
Magnus Bolseth

Biografi

Bolseth tok over en mindre glassbedrift i Sandane sentrum i 1961. Han etablerte bedriften Bolseth Glass AS, og har utviklet selskapet til en av de ledende fasadeentreprenører i Norge. 
Bolseth er farfar til fotballspilleren Rune Bolseth.
Bangued (Abra)

Bangued er en kommune på øya Luzon i Filippinene. Den er administrativ hovedstad for provinsen Abra som ligger i Cordillera Administrative Region.
Bangued regnes offisielt ikke (2018) som by, men er en kommune. Kommunen er inndelt i 31 smådistrikter, barangayer, hvorav 24 er klassifiserte som landsbygddistrikter og 7 som tettstedsdistrikter. Hele kommunen har 38 965 innbyggere (folketelling 1. mai 2000) hvorav 11 506 innbyggere bor i sentralbebyggelsen.